
Prome Minister Evelyn Wever-Croes: 
Prome Minsiter ta felicita 


33 CIUDADANO WORDO CONDECORA PA 
E TRABOUNAN EXCELENTE CU NAN TA 
EHERCE PA NOS COMUNIDAD 





YA 


- 








Diabierna a tuma luga e Ceremonia di Condecoracion Real 
den Grand ballroom di Marriott na unda cu Gobernador di nos 
Pais, Señor Alfonso Boekhoudt a condecora 33 ciudadano di 
Aruba cu den diferente sector a contribui boluntariamente na 
Pais Aruba. 


Presente na e ocacion aki tawata Presidente di Parlamento, 
Señor Ady Thijsen, Prome Minister Evelyn Wever-Croes, 
Minister Xiomara Maduro, Mininster Armando Lampe y 
Minister Glenbert Croes kendenan cu honor a compaña 
representantenan di Comision Condecoracion Real Aruba. 


Prome Minister a gradici e comision encarga cu Condecoración 








Real na Aruba pa e trabou bunita cu nan ta eherce pa percura 
cu nos ciudadanonan ricibi un honor asina bunita. Prome a 
expresa su satisfacion di e cantidad di ciudadanonan cu un 
biaha mas a ricibi un condecoracion. Desde e prome aña di 
gobernacion di Gabinete Wever-Croes, a stimula aplicacionnan 
pa e reconocemento grandi y bunita aki, mirando cu no ta hopi 
hende tabata conoce e procedura anteriormente. 


“Mi ta felicita cada ciudadano di nos pais cu e aña aki a wordo 
condecora pa e trabounan excelente cu nan ta eherce pa nos 
comunidad. Mi deseo ta pa otro aña mas ciudadano di nos pais 
wordo condecora como gradicimento pa e trabounan boluntario 
cu nan ta haci pa nos pais”, Prome Minister a expresa 


як 

Continuacion 33 CIUDADANO WORDO CONDECORA .... 


E siguiente personanan ta e condecoradonan Real 2021. 














































‘Ridder in de Orde van Oranje-Nassau, bij bevordering’: 
* mevrouw E.S. van der Wal-Kanbier 
• de heer R.W. van der Wal 


‘Ridder in de Orde van Oranje-Nassau’: 
+ mevrouw A.E. Croes-Laclé 

• mevrouw А.Т. Muller 

• mevrouw I.J. Profet 

* mevrouw A.E. Schoop-Romberg 

* de heer L.G. Tromp 


‘Lid in de Orde van Oranje-Nassau’: 
• de heer R.A. Acosta 

• de heer R.A. Angela 

• de heer E.H. Barry 

• mevrouw M.L. Benjamin 

* de heer A.J. Croes 

• mevrouw L.H. Croes -Werleman 
• de heer R.H. de Cuba 

• de heer L.T. de Cuba 

• mevrouw L.I. de Cuba-Wever 

• de heer R.R.J. Fingal 

* de heer E.R. Gomez 

• de heer G.H. Griffith 

+ de heer M.T.R. Hassell 

* mevrouw L.E. Hernandez 

• mevrouw C.J. Kelly-Valdéz 

• де heer К.С. Lucas 

* de heer A. Makowiec 

+ de heer A.S. Marchena 

• mevrouw L.H. Martinez 

• mevrouw M.A.S. Piternella 

+ de heer С.У. Sawilani 

+ de heer М. Thiel 

* mevrouw А.А.А. Trimon-Geerman 
* de heer C.N. Tromp 

* mevrouw G.J. Tromp 

* mevrouw R.T. Willems-Krozendijk 


"зані 

Directie Natuur en Milieu: 


DNM A FORMA PARTI DI E HURADO PA 
PROYECTO DI STUDIANTENAN PA UN CAS 
AUTARKICO 


Recientemente studiantenan di Colegio Nigel Matthew, HAVO- 
Langtraject-2, na San Nicolas a presenta nan proyecto final 
pa e vak di Natuurkunde, ‘Con pa Traha un Cas Autarkico.' 
Un cas autarkico ta un cas cu ta haci uzo di e elementonan di 
naturalesa y materialnan di naturalesa cu nos lo yama “milieu 
vriendelijk-/zelfvoorzienend huis”. 

Representantenan den nos comunidad cu tin e debido 
conocemento di e topico aki a haci e evaluacion di e proyecto 
final. DNM su medewerker Sr. Naviel Lue a forma parti di e 
hurado. 








E docente di Natuurkunde y Scheikunde (CSN) juffrouw 
Mariebelle van der Linde a bin cu e iniciativa y idea di e 
proyecto aki. Como proyecto e studiantenan di CSN mester a 
traha un cas autarkico. 

Nan mester a tene cuenta cu 4 aspecto di e cas. Un di e 
aspectonan tawata relata na medio ambiente (milieu-aspecten). 
A base di un beoordelingsmatrix pa e presentacion e hurado 
mester a califica e gruponan y nan proyecto. 








Locual cu e medewerker di DNM mes a conta ta cu tabata 
un experencia unico y educativo pa por a wak e studiantenan 
presenta nan idea di nan cas autarkico. Tabata great pa por 
a wak e studiante pensa riba diferente aspecto di un cas 
asina cu ta clasifica como off-grid, entre otro captura energia 
renobabel (renewable energy), cosecha awa, reuzo di awa, 
uzo di materialnan di isolacion y maneranan pa por procesa 
sushi organico (gft-afval) via compost. 





DNM a keda satisfecho cu e invitacion y e initiativa di e docente. 
Tambe ta encurasha otro scolnan y docentenan pa bin cu 
proyectonan manera esun aki pa duna nos muchanan e libertad 
pa busca informacion di solucionnan pa problematicanan cu 
nos medio ambiente ta enfrenta. E generacion cu ta na scol 
awor ta esnan cu ta biba y wak e problemanan cu hopi hende 
di e generacionnan anterior a bira lomba p'e. Adhunto tin algun 
potret di e evento. 

SINTONISA 


DISCURSO NACIONAL 


di 
Prome Minister di Aruba, 
Sra. Evelyn Wever-Croes 


Diabierna 30 di april, 2021 
pa 8:45 pm 


na nos canalnan di television, 
emisoranan di radio local 
y pagina di Facebook di Gobierno. 




















1 MEI 2021 

MINISTER XIOMARA MADURO 


Minister Xiomara Maduro: 
RECONOCIMENTO NA GRUPO SCOUT 
CASIBARI JAN LOBRECHT PA NAN 50 

ANA EDUCANDO Y FORMANDO MUCHA Y 
HOBENNAN EHEMPLAR DEN NOS CHUMHNIDAD 





Diaranson atardi Minister di Cultura Xiomara Maduro a ricibi un 
delegacion di Grupo Scout Jan Lobrecht. Dia 19 di april ultimo 
Grupo Scout Casibari Jan Lobbrecht a cumpli 50 aniversario 
formando hobennan den nos comunidad. Minister Xiomara 
Maduro a brinda un reconocemento na e grupo pa e bunita 
trabou aki pa comunidad. Masha danki pa inculca e diciplina, 
respet y amor den nos hobennan y brinda un fundeshi fuerte 
pa nos comunidad. Minister Maduro ta gradici scouting tambe 
pa semper tey presente na e Actonan Protocolar na honor di 
nos dianan nacional. Tabata un rato hopi ameno caminda a 
comparti e bunita experencia di forma parti di Grupo di Scout. 

Minister di Cultura Xiomara Ruiz-Maduro: 


BUNITA ACTO PROTOCOLAR DIA DI REY NA 







































Diamars 27 di april ultimo a celebra Dia di Rey na ocasion di 
cumpleafios di Su Mahestad Rey Willem Alexander. Comision 
Celebracion Dianan Nacional a prepara un bunita programa. 
Minister di Finansa, Asuntonan Economico y Cultura, Luitenant 
Kolonel di Cuerpo di Marina Real y Presidente di e Comision 
Celebracion Dianan Nacional a ricibi Gobernador Juan Alfonso 
Boekhoudt na su yegada na Parke Wilhelmina. 


Cu presencia di e.o. Minister President y mas miembronan di 
Conseho di Minister, Lidernan di Fraccion den Parlamento, 
representante di Cuerpo di Marina Real y Cuerpo Consular, e 
actoprotocolarainicia cu presentacion diHimnodiHulanda, sigui 
pa Himno di Aruba cualnan a wordo acompaña musicalmente 
pa Cuerpo di Marina Real. Presidente di Parlamento Juan Ady 
Thijsen a hiba palabra y a expresa felicitacion na Su Mahestad 
den nomber di comunidad Arubano. 


Tabata tin presentacion di “Grupo di baile Gucci Dancers” di 
nos hobennan bou direccion di sr. Rene Kock cu a presenta 
e popular baile di cinta bao ritmo di un tumba titula “Dalia” di 
Padu del Caribe. A sigui cu Grupo Pierewietje bao di direccion 
di sra. Martha Figueroa cu 3 presentacion di baile y canto, 
e cancion Nos Amigonan, “Ik heb zo waanzinning gedroomd” 
y e popular cancion “Zij aan zij” componde pa e apertura di 
Koninkrijkspelen. Grupo di Baile Gucci Dancers e clausura 
programa cultural cu un baile bao di e tono di un wals titula 
“Un agente di paz” di nos artista Mitch Almary. E aña aki pa e 
motibonan ya conoci di e pandemia e otorgamento di premio 
Copa Hubenil Gobernador Felipe B. Tromp y premio estimulo 
no por a tuma luga. 


Minister Xiomara Maduro ta gradici organisadornan y nos 
talentonan hubenil pa nan bunita presentacion y un biaha mas 
ta expresa palabra di Pabien na nos Rey Willem Alexander y 
comunidad celebracion Dia di Rey 2021. 

Continuacion BUNITA ACTO PROTOCOLAR DIA DI REY... 

Continuacion BUNITA ACTO PROTOCOLAR DIA DI REY.... 

Seyo Nacional di Artesania 


ENRIKECE NOS ARTESANIA LOCAL Y 
INDUSTRIA CREATIVO 


Departamento di Cultura Aruba (DCA) conhuntamente cu 
e Comision di Seyo Nacional di Artesania Aruba ta invita 
artesanonan pa haci entrega di tur material nobo cu NO tin 
Seyo Nacional di Artesania ainda. 


Dia 10 di mei 2021 lo tuma luga e siguiente evaluacion pa 
e aña aki, caminda e comision ta bini hunto pa pasa riba tur 
e criterianan necesario relaciona cu e producto pa bini na 
remarca pa e Seyo Nacional di Aruba. 


Ta haci un yamada na e artesanonan pa entrega tur nan 
producto nobo pa mas tarda dia 8 di mei 2021 prome cu merdia 
na DCA. 


E proceso di aplicacion ta tuma luga na Departamento di 
Cultura Aruba cual por cierto a muda pa John F. Kennedy 
Educational Center cu ta keda na Stadionweg # 37, Oranjestad 
Aruba, (retonde banda di Cas di Cultura). 

P'esaki mester *yena e formulario di aplicacion, “mester 
trece un identificacion valido, *un pasfoto, *como tambe un 
comprobante di adres. 





Pa mas informacion relaciona cu e Seyo Nacional di Artesania y 
tambe tocante e proceso di aplicacion por fabor tuma contacto 
cu nos via telefon 582-2185. 


Criterianan pa bini na remarca di un Seyo Nacional di Aruba ta: 


• Mester ta traha na man. (Мо cu machine, pero cu herment 
manual 

senciyo). 
• Autentico, Diseño Original. 
* Consistencia den (re-) produccion di diseño y modelo. 
• Grado di experticio (tradicional) den trahamento di e producto. 
• E producto mester ta traha na Aruba. 
• Grado di uzo di material local. 
* Grado cu e producto ta refleha tecnicanan di artesania 
tradicional. 


Artesania ta un arte caminda cu creativdad den forma di e arte 
y cultura ta haya bida. Ban sigui enrikece y contribui na nos 
productonan artesanal local. Y aporta nos industria creativo. 


Ta danki na nos artesanonan cu mas y mas nos tin obranan 
artistico local y di Aruba mes. 





Cultura nos mester bib'e. Ë 

DEPARTAMENTO DI CULTURA ARUBA 
(DCA) A TUMA DESPEDIDA DI REYMUNDO 
“RAMIRO” KROSENDIJK 


Departamento di Cultura Aruba (DCA), Director, staf y personal 
a tuma despedida di nan colega Sr. Reymundo 'Ramiro' 
Krosendijk riba diabierna 30 di april 2021, kende cu entrante 
1 di Mei 2021 ta baha cu vacacion y despues sigui cu su 
Pensioen. 








Ramiro a traha fo'i di 1 di mei 1992, na Stichting Cultureel 
Centrum Aruba (CCA) y despues na Instituto Cultura Aruba 
(ICA), cu na 2007 a bira DCA. 


Ramiro a cuminsa den seccion facilitario y mantencion, 
despues a sigui subi y desaroya su mes riba parti Financiero. 





Pa tres decada Ramiro tabata e 'motor' tras di ‘Bon Bini 
Festival’ cu tabata te cu prome cu e Pandemia Covid-19- den 
Fort Zoutman, Willem III Toren. 





Despues a traspasa e Festival pa Fundacion Museo Historico. 


Manera colega Ramiro mes a expresa: 

“Mi a sinti mi afortuna di por a yega e edad, unda mi por bay 
disfruta di un bida mas relaha. Mi por corda manera ta ayera 
cu mi a cuminsa mi carera cu Cultureel Centrum Aruba (CCA) 
na Fort Zoutman for di 1984 te си 1992. Y mi а siña mas y mas 
di nos bunita cultura. Mi ta sinti mi orguyoso di esnan cu den 
mi trayectoria a colabora cu mi, mi ta yama un danki. Danki 
sigur na un y tur pa e confiansa, apoyo y sosten ricibi.” 
“Danki di curason na director y tur mi coleganan, y ta desea 
boso hopi exito den futuro.” 

















Director, staf, personal di DCA y Ministerio di Cultura ta desea 
Ramiro tur clase di exito y hopi salud den futuro y gosa di 
Ramiro su pensioen bon mereci. 

MINISTER DI ASUNTO SOCIAL Y LABOR 


MINISTER GLENBERT F. CROES 








GOBIERNO DI ARUBA 








Mi reflexionnan riba dia di Labor como Minister di Labor, si mi 
mira con desde cu Gabinete Wever Croes a huramenta 17 di 
november 2017 a logra na: 

2017: A para tur ontheffing y a promove trahadonan local na 
prome luga, profesionalnan local na prome luga, contratistanan 
local na prome luga pa nos yiunan di tera ta e protagonista di 
e desaroyo y futuro nobo cu nos ta desea pa Aruba. Danki na 
e maneho aki di Minister Glenbert Croes, den 2018 a logra 
reduci cifra di desempleo for di 8.9% hereda na 2017 te na 
5.2% den 2019 danki na e maneho di localnan prome. 


Cu e ser humano central y bienestar en general di tur trahado 
y nan famia na prome luga, e mandatario a logra aumenta 

salario minimo 2 biaha te na AWG 1815.35. Lastimamente e 
crisis ocasiona pa COVID19 a bati na nos porta derumbando 
tur locual cu Gabinete Wever Croes a bin ta construyendo. 13 
di maart e prome dos casonan a wordo raporta y aki ta unda 
tur hotel y tur negoshi a dal nan luga cera. Di anochi pa mainta 
tur a dal luz paga sin sa kico ta bay pasa mañan. 


Pero aki ta unda cu Minister Glenbert Croes como e titular di 
Labor a cuminsa reuni cu tur gremionan y pa 19 di maart a 
anuncia introduccion di FASE. E mandatario tabata determina 
pa sali cu un ayudo financiero pa tur cu a perde trabou. Glenbert 
Croes a introduci un ayudo cu por cierto ta Aruba so a conoce, 
pa por yuda nos hendenan sobrevivi e crisis di mas horibel 
cu Aruba a yega di experencia. Cu nos hendenan den mente 
Minister Glenbert Croes a tuma e decision y ta introduci FASE. 
Ya mientras casi 12 mil hende a ricibi e ayudo aki for di Maart 
2020. 


A introduci FASE di AWG 950 pa esnan cu a perde trabou y 
ta pagando 60% di Subsidio di Salario pa mantene hende na 
trabou y proximamente na juli di 2021 lo introduci TIO cu ta un 
ayudo temporario di entrada cu lo varia entre AWG 1250 te cu 
maximo AWG 2950. 


Manera e mandatario a expresa; "Gobierno no ta bira lomba 
pa bo. Gabinete Wever Croes ta kere den pone e ser humano 
central, e trahado central honrando e sacrificio y esfuerso cu 
tur hende a haci. Pa Aruba para bek riba pia, tur trahado mester 
para bek riba pia". Esey ta e mision di Minister Glenbert Croes 
den su proximo gobernacion. 





‚ JGabinete Wever-Croes 








VACUNA! 


PROTEHA BO MES 
PA NOS POR 
PROGRESA. 

DIA DI OBRERO 2021 


Majan, diasabra 1 di mei, ta dia di Obrero y pa cu e dia aki 
tur dos centro di vacunacion lo ta sera. Ta referi aki na Centro 
Libertador Betico Croes na santa cruz y Teresita Center na san 
nicolaas. 

Diadomingo ta un dia cu normalmente e centronan ta sera y lo 
ta sera tambe e weekend aki. Entrante dialuna e centronan di 
vacunacion lo ta habri atrobe pa ricibi comunidad pa vacuna 
sea pa e prome vacuna of di dos. 


Pa ricibi e prome vacuna tur persona di 18 aña of mas por 
cana yega wordo registra y vacuna mes ora. Pa ricibi e di dos 
vacuna e persona por bin riba dia di su cita of e por bin na 
momento cu 3 siman pasa despues di su prome vacuna. Pa 
por bin na remarke pa ricibi e vacuna e persona mester tin 
minimo 18 aña y un carchi di AZV. Si e persona no tin AZV 
pero ta biba, traha of studia na Aruba pa mas cu 6 luna e por 
presenta cu un prueba di su estadia na Aruba y e lo wordo 
vacuna. Un prueba lo por ta tramite di permiso, contract di huur 
ylof paspoort. 


DVG | SURVEY AMONG TRAVELERS OR 
RESIDENTS 


The Department of Public Health of Aruba (DVG) is continually 
looking to improve policies in order to keep the island safe 
yet attractive for visitors. One of those is to accept Covid-19 
vaccination as an entry option without needing the mandatory 
Covid-19 molecular test Therefore, DVG is conducting a 
survey among travelers or residents of Aruba who need to do 
a Covid-19 screening (not symptomatic) test in order to travel 
(back home). 








Therefore we kindly ask you to participate to get an accurate 
picture of positive test rates among those vaccinated compared 
to those not vaccinated. 

VACCINE 
ЭШИ. с 
1. Eta gratis. 6. Si mi по tum'e, e chens ta grandi cu mi ta bira hopi malo, 
2. Eta efectivo, 95%. infecta otronan y por fayece. 
3. Eta safe. 7. Mi por ta mas serca di mi amigo y famianan cu si a vacuna. 
4. Si mi haya Сома mes, e ta defendemi pa ті no bira malo у 8. Mi ta sinti mi mes mas sigur y contento. 
fayece. 9. Mi por haya trabao mas facil. 


5. Si mi hay'e, e chens ta minimo cu mi por infecta un otro. 10. Mi ta yuda Aruba recupera y progresa. 

Departamento di Salud Publico: 


UPDATE 30 DI APRIL 2021 


Segun resumen di awe 32 persona a recupera, a registra un total di 29 caso nobo di Covid-19, di cual 11 ta no- 
residente. E cantidad total di testnan ehecuta ayera na e diferente localidadnan na Aruba, entre otro laboratorio di 
hospital, laboratorionan priva y aeropuerto ta 831 test. ‘Postivity rate’ entre nos residentenan ta 14%. 


Casonan activo pa awe ta 171, cantidad di fayecido relaciona cu Covid-19 a aumenta na 99. Forsa na famia di e 
fayecido. 


Hospital ta informa cu tin un total di 23 persona interna di cual 11 ta den Cuido Intensivo y 12 riba unidad general di 
covid. 





зма ARUBA COVID-19 









RESIDENTE 





30/4/2021 TOTAL NO-RESIDENTE 





Casonan Nobo 29 18 11 

Activo 171 128 43 
Recupera 10368 9596 772 
Positivo 10638 9822 816 


Getest 148270 - 5 


Morto 99 98 1 














y 
W (ONLINE Diabierna 30 April 2021 











GABINETE WEVER-CROES 


ISLA ONLINE 








